**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2018.GODINE**

**Broj RKP-a:** 23510

**Matični broj:** 03312224

**OIB:**03363221827

**Naziv i adresa obveznika:** Srednja škola Gračac, Školska 8, Gračac

**Oznaka razine:** 31

**Šifra djelatnosti, razdjel:** 8532, 0

**Šifra županije/grada/općine:** 131

Srednja škola Gračac posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

 Na sjednici školskog odbora od 31. siječnja 2017. godine donesena je Odluka o kriterijima utvrđivanja većih odstupanja od ostvarenja u izvještajnom razdoblju prethodne godine u bilješkama uz financijske izvještaje. Odlukom je utvrđeno da se pod većim odstupanjem podrazumijeva odstupanje od 10 % i više u odnosu na prethodnu godinu. Odstupanja koja su manja od 2.000,00 kn ne razmatraju se. Za sva odstupanja koja prelaze 50.000,00 kn potrebno je navesti razloge bez obzira na postotak odstupanja.

1. **Bilješke uz Bilancu**

 **Bilješka broj 1 – AOP 044 Ostala nematerijalna proizvedena oprema –** Stanje na dan 1.1.2018.godine na računima odjeljka 0264 iznosi 132.125 kn, a na dan 31.12.2018. godine 316.250 kn. Značajna razlika između početnog i završnog stanja je zbog toga što je u 2018. godini izrađen izvedbeni projekt sanacije faza A u iznosu od 47.250 kn te je obavljeno postavljanje opreme za monitoring radi sanacije pukotina na što je utrošeno 136.875 kn.

1. **Bilješke uz Izvještaj o prihodima i rashodima, primicima i izdacima**

 **Bilješka broj 2 – AOP 067 Tekuće pomoći temeljem prijenosa EU sredstava –** U prethodnom izvještajnom razdoblju Tekuće pomoći temeljem prijenosa EU sredstava su iznosili 30.556 kn dok je u tekućem izvještajnom razdoblju 149.078 kn od. Razlog zbog čega je došlo do većih odstupanja je zbog toga što je u prethodnom izvještajnom razdoblju prihod za ERASMUS + projekt knjižen u trenutku nastanka rashoda. U 2018. godini je cjelokupan prihod koji je preostao proknjižen na konto 6381.

 **Bilješka broj 3 – AOP 155 Ostali rashodi za zaposlene** –Razlog zbog čega je došlo do većeg odstupanja u 2018. godini je zbog toga što je isplaćena otpremnina u iznosu od 11.963 kn te rad nastavnika na projektu (P)ostanimo financijski i digitalno pismeni u ukupnom iznosu od 22.580 kn ( iz sredstava projekta ).

 **Bilješka broj 4 – AOP 162 Službena putovanja**- Razlog većeg odstupanja u odnosu na prethodnu godinu je zbog toga je u 2018. godini u okviru projekta ERASMUS + KA219 na ime službenih putovanja utrošeno ukupno 45.505 kn iz sredstava odobrenih projektom, te iz projekta (P)ostanimo financijski i digitalno pismeni 11.073 kn.

 **Bilješka broj 5 – AOP 163 Naknade za prijevoz, za rad na terenu i odvojeni život** – U prethodnom izvještajnom razdoblju utrošeno je 305.228 kn rashoda za naknadu za prijevoz na posao, dok je u tekućem izvještajnom razdoblju utrošeno ukupno 363.068 kn. Razlog zbog čega je došlo do većeg odstupanja je zbog toga što je temeljem čl. 66 st.8.,9. I 12 TKU za službenike i namještenike u javnim službama ( NN 128/17 ), tumačenja br. 15/18, 17/18.,18/18 od 3. svibnja 2018. godine i čl. 1 Dopune TKU ( NN 47/2018 ) utvrđeno da se naknada troškova prijevoza isplaćuje u visini 1,00 kn/km te je računovodstvu dan nalog da se isplati razlika isplaćene naknade za prijevoz za razdoblje od siječnja do travnja 2018. godine.

 **Bilješka broj 6- AOP 170 Materijal i dijelovi za tekuće i investicijsko održavanje**  – Razlog većeg odstupanja u odnosu na prethodnu godinu je zbog toga što je osim redovnog materijala, utrošen i iznos od 22.639 kn za izmjenu nekoliko unutrašnjih vrata koja su bila dotrajala.

 **Bilješka broj 7 – AOP 180 Zdravstvene i veterinarske usluge imovina** – Razlog većeg odstupanja u odnosu na 2017. godinu je u tome što su obavljeni sistematski pregledi za 18 zaposlenih.

 **Bilješka broj 8 – AOP 181 Intelektualne i osobne usluge** – Razlog većeg odstupanja u odnosu na prethodnu godinu je u tome što je financirana usluga stručnog nadzora u iznosu od 8.750 kn.

 **Bilješka broj 9 – AOP 182 Računalne usluge** – Do većeg odstupanja u odnosu na prethodno izvještajno razdoblje je došlo zbog toga, što je osim redovnih rashoda za računalne usluge, izvršena i konfiguracija računalne mreže u iznosu od 6.881 kn.

 **Bilješka broj 10 – AOP 192 Ostali nespomenuti rashodi poslovanja –** Razlog većeg odstupanja je zbog povećanih troškova zbog sudjelovanja škole u ERASMUS + KA219 programu ( 52.454 kn ) i projektu (P)ostanimo fin. i digitalno pismeni ( 10.600 kn ).

 **Bilješka broj 11 – AOP 635 Višak prihoda i primitaka raspoloživ u sljedećem razdoblju** – u iznosu od 68.416 kn odnosi se na neutrošene vlastite prihode iz prethodnih razdoblja od Učeničke zadruge u iznosu od 4.705 kn i vlastite prihode škole u iznosu od 2.981 kn, zatim sredstva u iznosu od 7.314 kn za financiranje mjere stručnog osposobljavanja za rad bez zasnivanja radnog odnosa uplaćena krajem godine od HZZ-a. Iznos od 51.120 kn je preostao neutrošen od ERASMUS + KA219 projekta te iznos od 2.296 kn uplaćen krajem godine od MZO-a ( za mentorstvo i licence ).

1. **Bilješke uz Izvještaj o promjenama u vrijednosti i obujmu imovine i obveza**

**Bilješka broj 12 – AOP 021 Proizvedena dugotrajna imovina** – Odlukom o rashodovanju dugotrajne nefinancijske imovine i sitnog inventara (KLASA: 003-08/18-02/13, URBROJ: 2198-1-70-18-1 ) od 13. ožujka 2018. godine i temeljem Zapisnika o predaji i preuzimanju opreme za zbrinjavanje od 23. ožujka 2018. godine rashodovala se imovina knjigovodstvene vrijednosti 12,50 kn.

1. **Bilješke uz izvještaj o obvezama**

**Bilješka broj 13 – AOP 090 Stanje nedospjelih obveza na kraju izvještajnog razdoblja** iznosi 244.086 kn, a odnosi se na plaću za 12. mjesec 2018. ( 214.311 kn ), naknada za nezapošljavanje invalida za 12/2018 ( 1032 kn ) te na obveze za naknadu za prijevoz za prosinac ( 25.897 kn ) koje dospijevaju 15. siječnja 2019. godine, zatim na obveze za rashode električne energije ( 1.174 kn), obveze za usluge telefona i pošte ( 458 kn ), obveze za komunalne usluge ( 709 kn ) i intelektualne usluge ( 312 kn ) koji dospijevaju do 20. siječnja 2019. godine. Preostali iznos od 194 kn odnosi se na obvezu za refundaciju bolovanja od HZZO-a čiji je zahtjev predan nakon 15. studenog 2018. godine.

Datum: 30.01.2019. godine

Voditelj računovodstva: Zakonski predstavnik:

Danijela Zec Ivana Jelinčić Lasić, dipl.psiholog